Община Върбица в изпълнение на Административен договор с рег.№ BG05SFPR002-2.003-0074-С01 за предоставяне на безвъзмездна финансова помощ стартира считано от 01.11.2023г. изпълнението на Проект BG05SFPR002-2.003 -0074-C01 „Бъдеще за децата в община Върбица“, по процедура BG05SFPR002-2.003 „Бъдеще за децата“, финансирана по Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд плюс.

Общата стойност на договора е в размер на **391 159.17** лева (триста деветдесет и една хиляди сто петдесет и девет лева и седемнадесет стотинки), от които **391 159.17** лева безвъзмездна финансова помощ;

Основни дейности:

1. Подбор и наемане на персонал за извършване на дейности по СЦ2

2. Подбор и наемане на персонал за извършване на дейности по СЦ3

3. Планирани дейности по СЦ2

4. Планирани дейности по СЦ3

Проектът ще осигури за 260 потребители на интегрираните социално-здравни услуги предпоставки за повишаване на детското благосъстояние чрез комбинация от политики и мерки, насочени към осигуряване на комплексни грижи и закрила на децата, подкрепа на семействата, качествено образование и здравеопазване и достъп до услуги.

Децата и младежите ще получат подкрепа – от полагане на грижи за малки деца до консултиране относно възможности за подобряване на тяхното образование, квалификация, шансове за заетост и други. Предвидени са следните дейности:

* здравна профилактика и превенция, информираност за здравното обслужване.
* програми за превенция в най-уязвимите и маргинализирани общности.
* мерки за повишаване на здравната култура по отношение превенция на болестите при децата.
* услуги за ранно детско развитие - формиране на родителски умения, семейно консултиране и подкрепа, ранна интервенция за деца с увреждания и затруднения в развитието.
* предоставяне на патронажна грижа за деца на възраст до 3 години.
* предоставяне на превантивни и подкрепящи услуги в общността за деца и младежи до завършването на средно образование.
* интегрирани здравно-социални услуги за деца и младежи до завършването на средно образование, но не повече от 20-годишна възраст.
* подкрепа за младежи до завършването на средно образование, но не повече от 20-годишна възраст, ползващи социални услуги за резидентна грижа, както и напускащи системата за закрила на детето.
* въвеждащи и надграждащи обучения, вкл. и супервизия на персонала.

За извършването на тези дейности ще бъдат привлечени специалисти от различни професионални сфери: здравна, социална, образователна. На трудови договори ще бъдат наети социален работник, медицински сестри, педагог, медиатор, логопед, психолог, рехабилитатор и шофьор. Te ще работят в посока намаляване на негативните последици, повишаване на детското благосъстояние и недопускане на предаването на бедността между поколенията. Семействата ще бъдат стимулирани за по-голяма активност във всички сфери на живота и за подобряване на качеството на връзката дете - родители.

Индикатори за изпълнение (показатели за краен продукт): Деца на възраст под 18 години (По-слабо развит) (Равен достъп до качествени социални и здравни услуги) – 260.

Индикатори (показатели) за резултат: Деца под 18 г. с подобрени условия на живот в резултат от интервенция от ЕСФ+ (По-слабо развит) (Равен достъп до качествени социални и здравни услуги) – 260.

Срокът за изпълнение на проекта е 26 месеца. Изпълнението на дейностите по договора започва от 01.11.2023 г.